Moldova Respublikasi mustaqillik kuni. Moldova Respublikasi Mustaqillik kuni ( Mustaqillik Deklaratsiyasi qabul qilingan kunga bagʻishlangan Moldova milliy bayramidir. Rasman bayram va dam olish kuni hisoblanadi. Tarixi. 1991-yil 27-avgustda Moldaviya SSRda Buyuk xalq majlisi chaqirildi va majlis, yaʼni parlament Mustaqillik deklaratsiyasini qabul qilishni maʼqullab ovoz berdi. Shu kuni Moldova Prezidenti xalqni tabriklaydi. Mamlakat poytaxti — Kishinyov va respublikaning boshqa shaharlarida turli bayram tadbirlari oʻtkaziladi. Qishloq hududlarda savdo yarmarkalari va chegirmali savdolar tashkil etiladi. Kontsertlar uyushtiriladi. Koʻplab shaharlardagi maydonlarga attraksionlar oʻrnatiladi, shaharlar markazlaridagi maydonlarga umumiy oʻyin-kulgi uchun oʻyin avtomatlari oʻrnatiladi. Kishinyovdagi bayram tadbirlari Buyuk Milliy Majlis maydonida oʻtkaziladi. Madaniyat uylarida xalq udumlari, urf-odatlari namoyish etiladi. Mustaqillik kuni bayram mushakbozligi bilan yakunlanadi.